แหล่งข่าวจากตำรวจชุดสืบสวนรายหนึ่ง เปิดเผยว่า จากกรณีที่นายสงัด กินยาฆ่าตัวตายนั้น ไม่น่ามีความเป็นไปได้ เพราะสถานที่เกิดเหตุ เป็นบ้านของนายพงษ์พัฒน์ ซึ่งเป็นผู้จัดการการค้าปลีกของตลาดศรีเมืองและเป็นผู้ดูแลตลาดร่วมกับนายอนันตศักดิ์ กับนายอานนท์ อีกทั้งยังไปซื้อยาฆ่าแมลงพร้อมกับนายสงัดด้วย ดังนั้น ในเรื่องนี้น่าจะเป็นการฆ่าตัดตอน เพื่อไม่ให้สาวไปถึงตัวบงการมากกว่ารักษาการ สว.ยันมีคนอยู่เบื้องหลังนายนภินทร ศรีสรรพพางค์ รักษาการ สว.ราชบุรี กล่าวว่า ตนเองพร้อมที่จะให้ข้อมูลทุกอย่างที่เจ้าหน้าที่อยากจะรู้ และขอยืนยันว่าจะไม่หนีไปไหนอย่างเด็ดขาด จะยังคงอยู่ในพื้นที่ จ.ราชบุรี อย่างแน่นอน และขอว่า ผู้ต้องหาเกือบทั้งหมดที่ถูกจับกุมในคดีนี้ เป็นลูกน้องของตน และรู้สึกเสียใจที่คนข้างตัวเข้าไปมีส่วนพัวพัน และตนเองคงไม่มีความคิดอะไรโง่ๆ ที่จะไปทำอะไรกับคนระดับ สส. อีกทั้งยังเป็น สส.พรรค ร่วมรัฐบาลด้วย เพราะถ้าทำอะไรลงไป ฝ่ายรัฐบาลก็จะพุ่งเป้ามาที่ตนทันที และตนคงไม่โง่พอที่จะทำอะไรอย่างนี้ลงไปแน่"สำหรับกรณีที่นายเปี้ยก กินยาฆ่าตัวตายนั้น ผมสงสัยว่า อาจจะมีเงื่อนงำอะไรบางอย่างซ่อนอยู่ ซึ่งเหตุการณ์ครั้งนี้ผมถูกป้ายสีจากบุคคลบางกลุ่มอย่างแน่นอน โดยมีการใช้ลูกน้องของผมเข้าไปทำ เพื่อที่จะได้ให้ร้ายผม และในส่วนผมไม่เชื่อว่านายสงัด จะคิดฆ่าตัวตายเพื่อหนีความผิด คงจะต้องมีอะไรที่ลึกๆ มากกว่านั้น และมีคนจงใจที่จะนำตนเข้าไปพัวพันกับเรื่องดังกล่าว ซึ่งตนได้เตรียมใจไว้แล้วว่า อาจจะต้องถูกออกหมายจับ " นายนภินทร กล่าว
จากกรณีที่นายสงัด กินยาฆ่าตัวตายนั้น เจ้าหน้าที่ตํารวจชุดสืบสวนระบุว่ามีผู้ใดอยู่เบื้องหลังนายนภินทร ศรีสรรพพางค์ 
นายสงัด ศรีสรรพพางค์